sa masamang capalaran sa dios na calooban, nang dumating sa ibabao cabayo niya', namatay. di anong magagaua pa uala nang masac yan siya, ang bastimento', quinuha at lumacad capagdaca. sa dios na calooban na sa tanong bininyagan, dumating siyang mahusay sa tabor na cabunducan. may cahoy siyang naquita na tantong caaya aya, sa caagapay na iba siyang tangi sa lahat na. ang daho', sacdal nang inam para parang cumiquinang, diamante', siyang cabagay sa mata', nacasisilao. ang naisipan nga niya sa loob at ala ala, doon na tumiguil baga itong principeng masigla. ang nasoc sa calooban ang cahoy na ito', siyang marahil hinahapunan nang ibong cong pinag lacbay. ay ano', nang gagabi na ang arao ay lulubog na, madlang ibo', narito na at manga cauan ang iba. sa gayong daming nagdaan ualang dumapo isa man, nagulo ang gunam gunam nitong principeng timtiman. ganitong diquit na cahoy ualang ibong humahapon, aco', dito nalingatong paghihintay cong malaon.